16/09/2014 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Resolución do 3 de setembro de 2014, da Xefatura Territorial da Coruña, pola que se concede a autorización administrativa previa e de construción dunha instalación eléctrica no concello de Cerceda (Exp. IN407A 2014/034)

Resolución do 3 de setembro de 2014, da Xefatura Territorial da Consellería de Economía e Industria da Coruña, pola que se concede a autorización administrativa previa e de construción dunha instalación eléctrica no concello de Cerceda (expediente IN407A 2014/034). Visto o expediente para outorgamento de autorización administrativa previa e de construción da instalación eléctrica que a seguir se cita: Solicitante: UDESA Enderezo social: rúa José Ángel Valente,17-baixo, local 62.15706 Santiago de Compostela. Denominación: centro de seccionamento e manobra “CS Santa Comba” e interconexión coas liñas: Cerceda-A Silva/A Picota/Igresario Santa Comba. Situación: Cerceda. Características técnicas: – Centro de seccionamento a instalar no interior dun edificio prefabricado de formigón tipo monobloque, que será o punto de manobra das liñas: LMT CERCEDA-A SILVA (Expte.2007/488) (apertura de liña); LMT A PICOTA (Expte.8.842), LMT IGRESARIO SANTA COMBA (Expte.51.977). – Neste centro de seccionamento instalaranse cinco celas de media tensión, una cela de entrada para a liña CERCEDA-A SILVA, e tres celas de saída para as liñas CERCEDA-A SILVA, A PICOTA E IGRESARIO SANTA COMBA, e unha cela de proteción con trafos de tensión para a alimentación dos servizos auxiliares. Todas elas con illamento e corte en SF6. – Novo tramo de liña de media tensión soterrada en condutor RHA1-2OL-12/20 Kv 3x(1x240 kAl + H16), que terá o seu inicio no paso aéreo-subterráneo a efectuar no apoio existente n.º 46, tipo C-2000/16 da LMT CERCEDA-A SILVA (Expte.2007/488) e final nunha das celas de liña a instalar no CS Santa Comba proxectado, sendo a lonxitude total da liña proxectada de 55 metros. – Novo tramo de liña de media tensión soterrada en condutor RHA1-2OL-12/20 Kv 3x(1x240 kAl + H16), que terá o seu inicio nunha das celas de liña a instalar no CS Santa Comba proxectado e finalizará no paso aéreo subterráneo a realizar no apoio existente n.º 46, tipo C-2000/16 da LMT CERCEDA-A SILVA, con conexión coa liña LMT CERCEDA-A SILVA (Expte.2007/488), sendo a lonxitude total da liña proxectada de 55 metros. – Novo tramo de liña de media tensión soterrada en condutor RHA1-2OL-12/20 Kv 3x(1x240 kAl + H16), que terá o seu inicio nunha das celas de liña a instalar no CS Santa Comba proxectado e finalizará no paso aéreo-subterráneo a realizar no apoio existente n.º46, tipo C-2000/16 da LMT CERCEDA-A SILVA, con conexión coa liña LMT A PICOTA(Expte.8.842), sendo a lonxitude total da liña proxectada de 55 metros. – Novo tramo de liña de media tensión soterrada en condutor RHA1-2OL-12/20 Kv 3x(1x240 kAl + H16), que terá o seu inicio nunha das celas de liña a instalar no CS Santa Comba proxectado e finalizará no paso aéreo-subterráneo a realizar no apoio existente n.º 47, tipo CHV-13/1600 da LMT CERCEDA-A SILVA, con conexión coa liña LMT IGRESARIO SANTA COMBA (Expte.51.977), sendo a lonxitude total da liña proxectada de 28 metros. Cumpridos os trámites ordenados na Lei 24/2013, do 26 de decembro (BOE n.º 310), do sector eléctrico, e no título VII, capítulo II, do Real decreto 1955/2000, do 1 de decembro (BOE n.º 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica e de acordo coa resolución do 19 de febreiro de 2014 da Dirección Xeral de Enerxía e Minas pola que se aproba o procedemento de autorización administrativa de construción (DOG núm.54) esta Xefatura Territorial resolve: Conceder a autorización administrativa previa e a autorización administrativa de construción da dita instalación, cuxas características se axustarán en todas as súas partes ás que figuran no seu proxecto e ás condicións técnicas e de seguridade establecidas nos regulamentos de aplicación. Esta instalación está previsto que se execute nun prazo dun ano, contado a partir da data da última autorización administrativa necesaria. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao medio. Contra esta resolución, que non é definitiva en vía administrativa, cabe interpor recurso de alzada ante o conselleiro de Economía e Industria no prazo dun mes, contado a partir do día seguinte ao da súa notificación ou publicación nos termos establecidos nos artigos 107, 110, 114 e 115 da Lei 30/1992, do 26 de novembro, de réxime xurídico das administracións públicas e do procedemento administrativo común (modificada pola Lei 4/1999, do 13 de xaneiro), sen prexuízo de que os interesados poidan interpor calquera outro recurso que se considere pertinente. A Coruña, 3 de setembro de 2014. O xefe territorial Isidoro Martínez Arca